NOTAT

Baggrund: Med henblik på at frigørelse af ressourcer til styrkelse af DDS/aktiviteten skydning, har vi drøftet frigørelse af ressourcer på IT og regnskabsområdet.

**IT:**

Vi er langt med fælles IT, idet DGI-IT pt har ansvaret for IT-driften hos DDS, og vi er i gang med en udvikling af MIMER 4.

Men der er plads til forbedring:

• DDS har ikke en fælles politik for anskaffelse af PC m.v. Ved enhedsadministration vil en fælles politik være gældende og effekt af standardisering ville kunne opnås. Opsætning af PCér til DDS landsdelsforeninger vil kunne effektiviseres, og det er vores vurdering at der vil kunne frigøres ressourcer svarende til den indsats Georg pt. udøver.

• DDS´s PCére i landsdelsforeningerne er ikke integreret i fælles miljø, hvilket bl.a. betyder at DGI-IT- support og drift ikke i samme grad kan ”overtage” PCén og/eller administrere denne ved behov for driftsudbedringer m.v. DGI-IT er således ”stort set aldrig” ude hos DGI landsdelsforeninger , idet stort set alt kan klares fra Vingsted.

• Vort kendskab til SOK (program til afvikling af skydekonkurrencer) er begrænset, men vi vurderer, at der ligger et potentiale i at samtænke dette program med de 10 turneringsprogrammer DGI pt. får udviklet hos SPORTSYS.

* Det vil – alt andet lige – frigøre ressourcer at skulle drifte det samme miljø/konfiguration og leverandør i såvel DDS som DGI, hvortil samme miljø vil undersøtte det daglige samspil på såvel lands- som landsdelsplan.
* En række overflødige installationer. Med udgangspunkt i bl.a. signaler fra møde i DGI Adm. Ledelse d.d., kan der tilsyneladende spares en række ”arbejdspladser”, idet en/flere fællesmedarbejdere på de respektive landsdelskontorer kan klare de decentrale DDS opgaver fra eksisterende arbejdsplads. Her er således tale om besparelse på såvel investering, drifts- og kommunikationsudgifter.

**Regnskab.**

Med DDS´s overgang til Dynamics har begge organisationer samme økonomiprogram. Vi forventer at begge organisationer har samme kontoplan fra 1. januar 2012.

* Med afsæt i nu fælles økonomisystem og pr. 1. januar 2012 samme kontoplan, finder vi der ligger frigørelse af ressourcer på ledelsesniveauet, idet en lang række udviklings- og driftsopgaver kan implementeres i det oprettede fælles miljø.
* Ved at arbejde i det samme miljø vil en gensidig inspiration til effektivisering og bedre udnyttelse af de fælles værktøjer – alt andet lige – bidrage til frigørelse af ressourcer. Vi kender ikke nok til procedurer og rutiner i DDS regnskab til at kunne komme med bud på den samlede effekt.

**BUTIKKEN.**

DDS har – tilsyneladende – stor succes med butikken. Vi tænker at fælles ledelse af såvel DGI-butik som DDS-butikken vil have en synenergieffekt.

DDS har – så vidt vi har konstateret – et bedre program til understøttelse af ”butikken” end DGI. Oplagt at se dette som et potentiale for begge organisationer.

**ARBEJDSMILJØOMRÅDET.**

Ved fælles ledelse vil én af de to ledere kunne frigøres for dette arbejde.

**INDKØB.**

Ved fælles ledelse kunne der udpeges én indkøbsansvarlig,hvorefter de enkelte områder kan uddelegeres til medarbejdere, der køber ind for såvel DDS som DGI. Eksempel: Indkøb af kontorartikler varetages pt. af Nina Kingo hos DDS og Jesper (elev hos DGI).

**Generelt.**

Der vil kunne frigøres ressourcer ved at information kun skal gives i en version på mange områder.

Vingsted, d. 5. april, PVM